b'\n_START_ARTICLE_\nJaakko Parkkali\n_START_PARAGRAPH_\nJaakko Juhani Parkkali lempinimelt\xc3\xa4\xc3\xa4n Jake tai Rymy (s. 25. tammikuuta 1996) on suomalainen Lahdesta kotoisin oleva tubettaja. H\xc3\xa4n aloitti YouTube-aktiivisuutensa vuoden 2015 hein\xc3\xa4kuussa ja saavutti suuren suosion melko lyhyess\xc3\xa4 ajassa. H\xc3\xa4n tekee lifestyle-aiheisia videoita._NEWLINE_Parkkali valittiin Suomen t\xc3\xa4htilupaukseksi ja yleis\xc3\xb6n suosikiksi vuoden 2016 Tubecon Awardseissa. Vuoden 2016 Blog Awards -tapahtumassa h\xc3\xa4n voitti yleis\xc3\xb6n suosikki sek\xc3\xa4 Youtuben vuoden tulokas -palkinnot. H\xc3\xa4n osallistui my\xc3\xb6s Temptation Island Suomi -tosi-tv-sarjan toiseen tuotantokauteen sinkkuna. H\xc3\xa4n l\xc3\xa4hti kuudentena ohjelmasta. Parkkali on mukana Arttu Lindemanin kiertueilla ja muutenkin osana Lindemanin musiikkiuraa. Lis\xc3\xa4ksi h\xc3\xa4n on yksi Splay Suomen tubettajista._NEWLINE_Parkkali valmistui vuonna 2016 merkonomiksi Kiipulan ammattiopistosta.\n_START_SECTION_\nYoutube\n_START_PARAGRAPH_\nJaakko Parkkali liittyi youtubeen 26.6.2015. Vuonna 2019 h\xc3\xa4nell\xc3\xa4 on yli 178\xc2\xa0000 tilaajaa.'